39 



Af dette meget besynderlige Dyr, som man siden dets første 

 Beskrivelse ikke har seet anført at være i noget Museum, findes 

 der heldigvis endnu nogle tørrede Exemplarer i den Spenglerske 

 Conehyliesamling, og om disse end ere lidt forskjellige i Stør- 

 relse og Form, stemme de dog, og navnligen enkelte Exem- 

 plarer, saa vel med Schrøters Beskrivelse og Figur, at der ingen 

 Tvivl kan være om, at det maa være aldeles lignende Exem- 

 plarer, som Spengler i sin Tid har sendt Schrøter. Til yder- 

 ligere Vished herom ere de med Spenglers egen Haand paa en 

 i Æsken liggende Papirsetiquette betegnede: »Die beutelformige 

 Sabelle. Schroters Einleitung in die Conchylienkenntniss, zweiter 

 Band, pag. 591, Nr. 19. Dessen Kupfer Tab. 6, Fig. 21. Von 

 Tranquebar« , og herved faaer man da med det samme ogsaa 

 Oplysning om Dyrets Fædreland, som hidtil var ubekjendt, idet 

 Spengler formodentlig ikke har meddelt Schrbter det. 



Men hvad der til Kundskab om Dyret er endnu af langt 

 større Vigtighed, er, at der i det kongelige Museum findes op- 

 bevaret 7 andre Exemplarer af denne Art i Spiritus, og det i 

 et Glas, hvis hele Tilluknings- og Tilkitningsmaade røber, at 

 det maa hidrøre fra Museets ældste Bestanddele, rimeligvis fra 

 det ældre naturhistoriske Selskabs Samling eller maaskee fra 

 Kunstkammeret, hvis Bestyrer Spengler var, ja maaskee endog 

 fra Spenglers egen Samling, men i alle Tilfælde tør man antage 

 det for sandsynligt, at de hidrøre fra samme Sending eller Ind- 

 samling, som de tørrede Exemplarer i Spenglers Samling, og 

 rimeligvis skyldes vore dengang ivrige Samlere i Indien , Dr. 

 Konig eller Missionair John. 



Disse Exemplarer, der ere i en særdeles god Tilstand i 

 Forhold til den lange Tid, hvori de have været opbevarede i Museet, 

 have tilladt en nøiere Undersøgelse af Dyrets indre Bygning; 

 jeg har aabnet tre af dem, og det har vist sig, at Dyret ikke 

 er nogen Annelide, hvilket Formen heller ikke gjorde meget 

 sandsynligt, men et Straaldyr og navnlig et Koraldyr af de Ac- 

 tinieagtiges Gruppe; indenfor denne danner det imidlertid en 



